লুসাইল
লুসাইল (আরবি: لوسيل) হল কাতারের নবনির্মিত ২য় বৃহত্তম শহর। এটি আল দায়েনের পৌরসভার দক্ষিণে উপকূলীয় অঞ্চলে অবস্থিত এবং দোহা থেকে লুসাইল প্রায় ২৩ কিলোমিটার (১৪ মা) উত্তরে। এটি প্রায় ৩৮ বর্গকিলোমিটার (১৫ মা২) ব্যাপী বিস্তৃত হবে এবং এতে ৪৫০,০০০ লোকের থাকার জন্য অবকাঠামো থাকবে। অনুমান করা হয় যে, তাদের মধ্যে ২৫০,০০০ জন বা তার কম স্থায়ী বাসিন্দা হবেন এবং ১৯০,০০০ জন অফিস কর্মী ও ৬০,০০০ খুচরা কর্মী থাকবেন। মেরিনা, আবাসিক এলাকা, দ্বীপ রিসোর্ট, বাণিজ্যিক জেলা, বিলাসবহুল কেনাকাটা ও অবসর সুবিধা, গল্ফ কোর্স সম্প্রদায়, মানুষের তৈরি দ্বীপ ও বেশ কয়েকটি বিনোদন জেলা রাখার পরিকল্পনা করা হয়েছে। নির্মাণ কাজ এখনো চলমান আছে। পার্সন কর্পোরেশন ও ডর্শ -গ্রুপের সাথে রাষ্ট্রনিয়ন্ত্রিত বিকাশকারী সংস্থা কাতারি দিয়ার দ্বারা এর উন্নয়ন কাজ করা হচ্ছে। ২০২২ ফিফা কাতার বিশ্বকাপের অন্যতম ভেন্যু লুসাইল স্টেডিয়াম ছিল।